stanford-oval/wikipedia huggingface dataset:
נפרדק קרושבאץ
היסטוריה

המועדון נוסד בדצמבר 1946 לאחר איחוד של 3 מועדוני כדורגל באזור. בשנת 1951 הצטרף לליגת העל היוגוסלבית וסיים את העונה במקום האחרון וירד לליגה השנייה ביוגוסלביה. בשנת 1955 הגיע לשמינית גמר הגביע היוגוסלבי והפסיד לקבוצת דינמו זאגרב. בעונות 1966/1967, 1968/1969 הגיע לרבע גמר הגביע היוגוסלבי והפסיד לקבוצות סרייבו והכוכב האדום בלגרד בהתאמה. בעונת 1970/1971 הגיע לשמינית גמר הגביע היוגוסלבי והפסיד לקבוצת FK בור. המועדון שיחק בליגה השנייה ביוגוסלביה עד עונת 1975/1976.
מעונת 1976/1977 ועד עונת 1978/1979 המועדון שיחק לסירוגין עונה אחת בליגת העל ועונה אחת בליגה השנייה. בסוף עונת 1979/1980 סיים במקום הרביעי בליגת העל והעפיל לגביע אופ"א בעונת 1980/1981. המועדון הפסיד בסיבוב הראשון בגביע אופ"א לקבוצת דינמו דרזדן והודח מהטורניר. בעונה זו הגיע לשמינית גמר הגביע היוגוסלבי והפסיד לקבוצת הכוכב האדום בלגרד ובסוף העונה הגיע למקום האחרון בליגת העל היוגוסלבית וירד לליגה השנייה.
בעונה הראשונה בליגה השנייה הגיע שוב לשמינית גמר הגביע היוגוסלבי והפסיד לקבוצת היידוק ספליט. המועדון שיחק בליגה השנייה עד עונת 1987/1988 שבסיומה עלה לליגת העל, שיחק עונה אחת בליגת העל וירד שוב לליגה השנייה. המועדון שיחק בליגה השנייה ביוגוסלביה מעונת 1989/1990 ועד עונת 1991/1992, העונה האחרונה בליגות של יוגוסלביה, בגלל התפרקות יוגוסלביה. בעונה זו הגיע לחצי גמר הגביע היוגוסלבי והפסיד לקבוצת הכוכב האדום בלגרד.
בעונת 1992/1993 המועדון עבר לשחק בליגת העל של סרביה ומונטנגרו. המועדון שיחק בליגת העל של סרביה ומונטנגרו עד עונת 1995/1996 שבסיומה ירד לליגה השנייה של סרביה ומונטנגרו. המועדון שיחק בליגה השנייה 4 עונות. בעונה האחרונה בליגה השנייה הגיע לגמר הגביע של סרביה ומונטנגרו והפסיד לקבוצת הכוכב האדום בלגרד והעפיל לגביע אופ"א בעונת 2000/2001. המועדון ניצח בסיבוב המוקדמות בגביע אופ"א את קבוצת ויליאנדי טולביק מאסטוניה והפסיד בסיבוב הראשון לקבוצת או.אף.אי. כרתים מיוון והודח מהטורניר.
בעונת 2000/2001 עלה לליגת העל, שיחק עונה אחת בליגת העל וירד שוב לליגה השנייה. המועדון שיחק בליגה השנייה של סרביה ומונטנגרו עד עונת 2005/2006, העונה האחרונה של הליגה. הקבוצות של מונטנגרו פרשו והוקמו ליגות חדשות של קבוצות מסרביה. המועדון שיחק בליגה השנייה של סרביה בעונת 2006/2007 והגיע לשמינית גמר הגביע הסרבי והפסיד לקבוצת בנט זרניאנין. בסוף העונה עלה לליגת העל הסרבית.
המועדון שיחק 3 עונות בליגת העל הסרבית. בעונת 2007/2008 הגיע לשמינית גמר הגביע הסרבי והפסיד לקבוצת הכוכב האדום בלגרד. בעונת 2008/2009 הגיע לרבע גמר הגביע הסרבי והפסיד לקבוצת סבוינו. בסוף עונת 2009/2010 ירד מליגת העל הסרבית לליגה השנייה בסרביה. המועדון שיחק בליגה השנייה 3 עונת ובסוף עונת 2012/2013 עלה לליגת העל הסרבית. בעונת 2013/2014 הגיע לשמינית גמר הגביע הסרבי והפסיד לקבוצת ספרטק סובוטיצה. בעונת 2014/2015 ירד המועדון לליגה השנייה בסרביה וחזר לליגה הבכירה בעונה שלאחר מכן.
שחקנים בולטים

בוסניה והרצגובינה אוגניין וראנייש
סרביה איוואן בביץ'
סרביה מרקו דורדביץ'
סרביה ניקולה מיטרוביץ'
סרביה פרדרג פבלוביץ'
סלביה סופיה

סלביה סופיה הוא מועדון כדורגל בולגרי, מהעיר סופיה שבבולגריה. המועדון משחק נכון לעונת 2025/2024 בליגת העל הבולגרית. המועדון זכה ב-7 אליפויות ו-8 גביעים והגיע לגמר הגביע הבולגרי 3 פעמים נוספות.
היסטוריה

המועדון נוסד ב-1913. עד שנת 1937 לא התקיימה ליגה סדירה בבולגריה והקבוצות שיחקו במתכונת של טורנירי גביע. כך זכה המועדון ב-3 האליפויות הראשונות בשנים 1928, 1930 ו-1936. בשנת 1939 זכה באליפות הרביעית במסגרת משחקי ליגה. מעונת 1941 ועד עונת 1948/1949 שיחקו הקבוצות  במתכונת של טורנירי גביע וכך זכה המועדון ב-2 אליפויות נוספות בשנים 1941 ו-1943.
בעונת 1951/1952 זכה בפעם הראשונה בגביע הבולגרי. בעונת 1953/1954 הגיע לגמר הגביע הבולגרי והפסיד לקבוצת צסק"א סופיה. בעונת 1962/1963 זכה בגביע הבולגרי בפעם השנייה ושיחק בפעם הראשונה במפעלים האירופאים במסגרת גביע אירופה למחזיקות גביע בעונת 1963/1964. בסיבוב הראשון הפסיד לקבוצת מ.ט.ק. הונגריה והודח מהטורניר. בעונה זו זכה שוב בגביע הבולגרי והעפיל לגביע אירופה למחזיקות גביע בעונת 1964/1965. בסיבוב הראשון ניצח את קבוצת קורק סלטיק מאירלנד. בשמינית הגמר הפסיד לקבוצת לוזאן ספורט משווייץ והודח מהטורניר.
בעונת 1965/1966 זכה בגביע הבולגרי והעפיל לגביע אירופה למחזיקות גביע בעונת 1966/1967. בסיבוב הראשון ניצח את קבוצת סוונסי סיטי. בשמינית הגמר ניצח את קבוצת שטרסבורג. ברבע הגמר ניצח את קבוצת סרבט ז'נבה. בחצי הגמר הפסיד לקבוצת גלאזגו ריינג'רס והודח מהטורניר.
בעונת 1971/1972 הגיע לגמר הגביע הבולגרי והפסיד שוב לקבוצת צסק"א סופיה. המועדון העפיל לגביע אירופה למחזיקות גביע בעונת 1972/1973. בסיבוב הראשון הפסיד לקבוצת שאלקה 04 והודח מהטורניר. בעונה זו סיים את הליגה במקום השלישי והעפיל בפעם הראשונה לגביע אופ"א בעונת 1973/1974. בסיבוב הראשון הפסיד לקבוצת דינמו טביליסי והודח מהטורניר.
בעונת 1974/1975 זכה בגביע הבולגרי והעפיל לגביע אירופה למחזיקות גביע בעונת 1975/1976. בסיבוב הראשון הפסיד לקבוצת שטורם גראץ והודח מהטורניר. בעונת 1979/1980 זכה בגביע הבולגרי והעפיל לגביע אירופה למחזיקות גביע בעונת 1980/1981. בסיבוב הראשון ניצח את קבוצת לגיה ורשה. בשמינית הגמר ניצח את קבוצת ספרטה פראג. ברבע הגמר הפסיד לקבוצת פיינורד והודח מהטורניר.
בעונת 1981/1982 סיים את הליגה במקום השלישי והעפיל לגביע אופ"א בעונת 1982/1983. בסיבוב הראשון הפסיד לקבוצת סראייבו מיוגוסלביה והודח מהטורניר. בעונת 1987/1988 סיים את הליגה במקום הרביעי והעפיל לגביע אופ"א בעונת 1988/1989. בסיבוב הראשון הפסיד לקבוצת פרטיזן בלגרד מיוגוסלביה והודח מהטורניר. בעונת 1989/1990 סיים את הליגה במקום השני והעפיל לגביע אופ"א בעונת 1990/1991. בסיבוב הראשון הפסיד לקבוצת אומוניה ניקוסיה והודח מהטורניר. בעונה זו סיים את הליגה במקום השלישי והעפיל לגביע אופ"א בעונת 1991/1992. בסיבוב הראשון הפסיד לקבוצת אוסאסונה והודח מהטורניר.
בעונת 1994/1995 סיים את הליגה במקום הרביעי והעפיל לגביע אופ"א בעונת 1995/1996. בסיבוב הראשון הפסיד לקבוצת אולימפיאקוס והודח מהטורניר. בעונה זו זכה המועדון באליפות ובגביע הבולגרי בפעם האחרונה והעפיל לגביע אופ"א בעונת 1996/1997. בסיבוב המוקדמות הפסיד לקבוצת טירול אינסברוק מאוסטריה והודח מהטורניר.
בעונת 2010/2011 הגיע לגמר הגביע הבולגרי והפסיד שוב לקבוצת צסק"א סופיה. בעונת 2017/2018 זכה המועדון בגביע השמיני בתולדותיו ובתואר ראשון לאחר 22 שנה.
תארים

אליפות בולגריה: (7)
(1928, 1930, 1936, 1939, 1941, 1943, 1996)
הגביע הבולגרי: (8)
(1952, 1963, 1964, 1966, 1975, 1980, 1996, 2018)
הישגים באירופה

גביע אירופה למחזיקות גביע :
חצי גמר (1): 1966/1967
רבע גמר (1): 1980/1981
שמינית גמר (1): 1964/1965
שחקנים בולטים

בולגריה בוזידר גריגורוב
בולגריה יורדן פטקוב
בולגריה דימיטאר ראנגלוב
בולגריה סמיון סמיונוב
בולגריה דוברומיר טשקוב
בולגריה צ'בדאר ינקוב
בולגריה אנדריי זליזקוב
בולגריה פניוט ולב
ארץ ים (ספרים)

| --- | --- |

 
 ספרי הסדרה
 הקוסם מארץ ים הקברים של אטואן החוף הרחוק ביותר טהאנו אגדות מארץ ים הרוח האחרת
 מידע כללי
 מאת:  אורסולה לה גווין
 שפת המקור:  אנגלית
 סוגה:  פנטזיה אפית
 הוצאה
 תאריך הוצאה:  1968–2001
 הוצאה בעברית
 הוצאה:  זמורה-ביתן (הוצאה קודמת) הכורסא (ההוצאה הנוכחית)
 תרגום:  תמי כץ-מושיוב (הוצאה קודמת) תומר בן אהרון (ההוצאה הנוכחית)
 סדרה
 מספר ספרים:  6
ארץ ים (באנגלית: Earthsea) היא סדרת ספרי פנטזיה מאת אורסולה לה גווין. עלילתם מתרחשת בעולם הפנטזיה "ארץ ים", ומספרת על ילדותו והתבגרותו של הקוסם גד, העתיד להפוך לגדול קוסמי ארץ ים. הספר הראשון בסדרה היה הקוסם מארץ ים. אחריו יצאו שני ספרי המשך, שכל אחד מהם עומד כספר בפני עצמו: הקברים של אטואן (1971) והחוף הרחוק ביותר (1974). בשניהם מופיעה דמותו של גד הקוסם, אך הוא אינו הדמות המרכזית בהם, וגם הם עוסקים בהתבגרות.
בדברים שכתבה לה גווין כאפילוג למהדורה המחודשת של "הקברים של אטואן" ציינה כי על אף שהספר 'הקוסם מארץ ים' כולל רמזים באשר לעתידו של הקוסם גד, בעת שכתבה אותו הוסיפה אותם כאמצעים אמנותיים בלבד, ולא התכוונה לכתוב סדרת ספרים, אולם מאוחר יותר, לאחר שכתבה את ספרה "צד שמאל של החושך", החליטה לחזור לעולם 'ארץ ים' ולכתוב את ספר ההמשך, שהתגלגל אחר כך למספר ספרים נוספים.
כעשרים שנה לאחר כתיבתה, נוספו לטרילוגיה המקורית עוד שלושה ספרים. הראשון, טהאנו (Tehanu), יצא ב-1991 עם כותרת המשנה "הספר האחרון של ארץ ים". כאמור בכותרת המשנה, ספר זה אמור היה להוות את סיום הסדרה. שני ההמשכים הנוספים נקראים הרוח האחרת (2001), ואוסף הסיפורים אגדות מארץ ים (2001).
שלושת ספריה האחרונים של סדרת "ארץ ים" טרם תורגמו לעברית. הספר הראשון אף הפך לסרט טלוויזיה, וארבעת הספרים הראשונים עובדו לסרט קולנוע בשם "הקוסם מארץ ים" בהפקת סטודיו ג'יבלי.
לאחרונה נרכשו זכויות התרגום לסדרה כולה על ידי הכורסא, והספר הראשון בסדרה כבר יצא לאור בתרגומו החדש של תומר בן אהרון.
קנון ארץ-ים > הספרים

| שם הספר | שנה | מוציא לאור | הוצאה לאור בעברית |
| --- | --- | --- | --- |
| הקוסם מארץ ים | 1968 | Parnassus | זמורה-ביתן (תרגום ראשון), הכורסא (תרגום מחודש) |
| הקברים של אטואן | 1971 | Atheneum | זמורה-ביתן (תרגום ראשון) הכורסא (תרגום מחודש) |
| החוף הרחוק ביותר | 1972 | Atheneum | זמורה-ביתן (תרגום ראשון) הכורסא (תרגום מחודש) |
| טהאנו | 1990 | Atheneum | לא תורגמו לעברית |
| אגדות מארץ ים | 2001 | Harcourt | לא תורגמו לעברית |
| הרוח האחרת | 2001 | Harcourt | לא תורגמו לעברית |
קנון ארץ-ים > סיפורים קצרים

"מילה פורמת מציאות" (The word of unbinding", 1964")
"שלטון השמות" (The rule of names", 1964")
"שפירית" (Dragonfly", 1997") - מתרחש כמה שנים לאחר סיום עלילת הספר טהאנו, ולמעשה זהו סיפור מעבר לספר הבא אחריו - הרוח האחרת. סיפור זה מתמקד בנערה מאחוזת איריה על האי "דרך" שרוצה למרוד במשפחתה ולהפוך לקוסמת. פורסם בקובץ "אגדות 2" בעריכת רוברט סילברברג ובמסגרת זו תורגם לעברית ויצא בהוצאת אופוס, 2000
"שושנה ויהלום" (Darkrose and Diamond", 1999") - סיפור אהבה שאין בו פרטים המסגירים באיזו תקופה הוא התרחש.
"המוצא" (The Finder", 2001") - סיפור זה מתרחש כ-300 שנה טרם תקופת הטרילוגיה הראשונה של עלילותיו של גד, והוא מתאר את התבססותם של כמה מהמוסדות המרכזיים בארץ ים, ובייחוד של בית הספר בבצר.
"עצמות העולם" (The bones of the earth", 2001") - סיפור זה מתאר כיצד נמנעה רעידת האדמה באי גונט, על ידי אוגיון, מורהו של גד, ומורהו של אוגיון.
"על אדמת הביצה" (On the high marsh", 2001") - סיפור המתרחש בתקופת שש השנים בהן כיהן גד כרב-מג של ארץ-ים.
הערות שוליים

↑   גילי איזיקוביץ, סדרת הספרים "ארץ-ים" היוותה השראה ל"הארי פוטר". זו ההזדמנות לגלות אותה מחדש, באתר הארץ, 9 בינואר 2024
↑  בעולם של ארץ-ים, כל ילד מתחיל ללמוד את המזמור בעל פה בגיל שש או שבע, ואמור לדעת אותו בעל פה עד ליום שבו הוא מקבל את שמו
| --- | --- |
בקרת זהויות :  MusicBrainz: 3244b9e7-fa5a-44e9-9796-81482c214104
גדעון אלעד

| --- | --- |

 לידה:  1933 כפר סבא, ישראל
 פטירה:  2001 (בגיל 68 בערך)
 מדינה:  ישראל ישראל
 מקום מגורים:  חצרים, ישראל
 עיסוק:  איש חינוך ותרבות, ממייסדי קיבוץ חצרים וממקימי קיבוץ יהל
 בת זוג:  רות אלעד
גדעון אלעד (1933 – 2001) היה איש חינוך ותרבות ישראלי. כיהן כמזכיר קיבוץ חצרים, היה שליח של תנועות הנוער הבונים, יהודה הצעיר, והתנועה הרפורמית לצפון אמריקה, ומזכיר של תנועת הצופים בישראל ממייסדי קיבוץ חצרים בנגב, וממקימי הקיבוץ הרפורמי יהל שבערבה.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אלעד נולד בשנת 1933 ברמת הכובש לברוך וחנה אידלמן וגדל בכפר סבא. בנעוריו היה פעיל בתנועות נוער, וכשהגיע לגיל גיוס, בשנת 1951, התגייס לנח"ל ועלה עם גרעין הצופים לקיבוץ חצרים, השתייך למיסדיו, ושם השתכן כל חייו.
לאחר תקופה בה עבד בענפים החקלאיים בקיבוץ חצרים, פנה לעבודה חינוכית, בה המשיך כל חייו. לאלעד תואר ראשון ושני מאוניברסיטת בן-גוריון בנגב, לה תרם את אוסף ההגדות שלו.
בסוף שנת 1969 נבחר לתפקיד המרכז הארצי של הצופים העבריים בישראל.
בהיותו גורם מגשר בין התנועה הקיבוצית, הצופים, והתנועה הרפורמית היה שותף פעיל בהקמת הקיבוצים הרפורמים בערבה, יהל ולוטן. בשנותיו האחרונות השתתף בהקמת תנועת הנוער "יחד", שמשלבת בתוכה את תנועות הנוער הצופים, יהודה הצעיר ותנועת הנוער הציונית בבריטניה.
נפטר ב-30 ביוני 2001  , והובא למנוחות בבית העלמין של קיבוצו חצרים .
פעילות חינוכית ותרבותית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אלעד יצר קשרים עם אנשי רוח מהעולם היהודי. השקיע רבות בניסיון לשלב זרמי יהדות שונים ליהדות סוציאליסטית מתחדשת, עם התנועה הקיבוצית בה היה פעיל.
כתב ספר על הקמת קיבוץ יהל, שיצא לאור בשנת 2008, שמונה שנים לאחר מותו. את ההקדמה לספר כתבו הרבנים הרפורמים חיים סקירבל ואליהו אלן לוין. פועלו של אלעד שימש כ״גשר״ בין התנועה הרפורמית לתנועה הקיבוצית, כמוביל חשיבתי ובפועל של יהדות רפורמית או מתקדמת. מחקרו של אלעד מתאר את מעורבותו האישית ואת התהליך ההיסטורי..
אלעד שימש שליח מטעם תנועות נוער ציוניות בצפון אמריקה.
אלעד אסף הגדות פסח. האוסף כולל מעל אלף הגדות, בנוסחים מסורתיים ובנוסחים ציוניים לא מסורתיים ואמריקאים לא־אורתודכסיים. האוסף נתרם לאוניברסיטת בן-גוריון בנגב. בנוסף, לאלעד ארכיון באגף הארכיונים האישיים ביד טבנקין.
חיים אישיים

נישא לרותי אלעד לבית קניג בשנת 1953. לזוג לא היו ילדים.
לזכר אחיו, אהוד אלעד, מג"ד בשריון שנפל במלחמת ששת הימים, חיבר שיר בשם "מזמור לאהוד" והוציא לאור ספר בשם "אהוד אחי, שריונר" . את ההקדמה לספר כתב ישראל טל.
הערות שוליים

↑  אמיר רוזנבליט, גרים בקיבוץ חצרים, דבר, 16 במרץ 1983
1 2 3 4  Gidon Elad, ?Light In the Arava, ישראל, 2008, עמ' 183-197, 10-11
↑  ברוך אידלמן-מודעת פטירה, מעריב, 7 במרץ 1976
1 2  קיבוץ חצרים, דף גדעון אלעד באתר קיבוץ חצרים, באתר קיבוץ חצרים
1 2  הספרייה המרכזית ע"ש זלמן ארן – אוספים מיוחדים, באתר in.bgu.ac.il
↑  מי ומי, על המשמר, 23 בדצמבר 1969
↑  גדעון אלעד, דחיית מבצע לא בגלל איל"ן, מעריב, 16 בפברואר 1970
↑  גדעון אלעד, באתר שירה עובדת
↑  ארכיונים אישיים, באתר ארכיון יד טבנקין
↑  קיבוץ חצרים, רות אלעד דף באתר חצרים, באתר קיבוץ חצרים
↑  מזמור לאהוד, באתר שירה עובדת (באנגלית)
↑  אהוד אחי שריונר | פארק לטרון, באתר פארק לטרון | יד לשריון, ‏2019-08-26
הלוח הביזנטי

הלוח הביזנטי הוא לוח שנה שהיה בשימוש האימפריה הביזנטית. מבנה הלוח הביזנטי דומה ללוח היוליאני, אבל השנה בו מתחילה ב-1 בספטמבר ומסתיימת ב-31 באוגוסט. מניין השנים הוא לבריאת העולם כפי שעולה מתרגום השיבעים. על פי המניין של לוח זה, בריאת העולם התרחשה ב-1 בספטמבר 5509 לפנה"ס, וב-1 בספטמבר 2024 החלה שנת 7533 לבריאת העולם.
השימוש בלוח בכנסיות המזרחיות החל במאה השביעית. עד שנת 988 כבר הפך ללוח הרשמי של האימפריה הביזנטית ושל רוס של קייב. באימפריה הרוסית, בשנת 1699 בוטל הלוח על ידי פיוטר הגדול, ובכך למעשה הופסק סופית השימוש היומיומי בלוח.
כיום, לוח השנה הביזנטי נמצא בשימוש של הכנסייה האורתודוקסית.
| לוחות שנה |
| --- | --- | --- |
| מערכות | ירחי • שמשי • ירחי-שמשי |  |
| לוחות בשימוש | עברי • גרגוריאני • מוסלמי • איראני • הינדי • קופטי • אתיופי • סיני • פרסי • בהאי • צפון קוריאני • שומרוני • קראי • הולוקני |  |
| לוחות היסטוריים | בבלי • אטי • ביזנטי • יוליאני • מאיה • מהפכני סובייטי • מהפכני צרפתי • רומי • שוודי • אצטקי • קומראני • ערבי טרום-אסלאמי • מצרי |  |
ערך זה הוא קצרמרבנושא נצרות. אתם מוזמנים לתרום לוויקיפדיה ו.
וולפסברג (כדורגל)

ערך זה עוסק במועדון כדורגל אוסטרי. אם התכוונתם למועדון כדורגל גרמני, ראו .
מועדון ספורט אתלטי וולפסברגר (בגרמנית: Wolfsberger Athletiksport Club או בקיצור Wolfsberger AC), המוכר כוולפסברג (Wolfsberg), הוא מועדון כדורגל אוסטרי, מהעיר וולפסברג שבאוסטריה. המועדון משחק בבונדסליגה האוסטרית.
היסטוריה

המועדון נוסד ב-1931 ושיחק בליגות הנמוכות באוסטריה ברוב השנים. בעונת 1968/1969 הגיע לשמינית גמר הגביע האוסטרי והפסיד לקבוצת ויינר ספורט קלאב. בעונת 1979/1980 הגיע לרבע גמר הגביע והפסיד לקבוצת רד בול זלצבורג. בעונת 1999/2000 הפסיד בסיבוב השני של הגביע לקבוצת שטורם גראץ.
בעונת 2007/2008 המועדון התאחד עם מועדון סנט אנדרה ושינה את שמו למועדון כדורגל וולפסברג/סנט אנדרה. המיזוג נמשך עד סוף עונת 2011/2012. בעונת 2010/2011 הגיע לשלב 32 האחרונות בגביע והפסיד לקבוצת וורוורטס שטייר. בעונת 2011/2012 הגיע לשלב 32 האחרונות בגביע והפסיד לקבוצת ראפיד וינה. בסוף העונה הגיע למקום הראשון בליגה האוסטרית השנייה ועלה בפעם הראשונה ליגת העל האוסטרית.
בעונת 2012/2013 המועדון חזר לשם מועדון כדורגל וולפסבורג וסיים את ליגת העל האוסטרית במקום החמישי. בעונה זו הגיע לרבע גמר הגביע והפסיד לקבוצת אוסטריה וינה. בעונת 2013/2014 הגיע לרבע גמר הגביע והפסיד לקבוצת רד בול זלצבורג.
בעונת 2014/2015 הקבוצה הגיעה לחצי גמר הגביע האוסטרי והפסידה לקבוצת אוסטריה וינה. בסוף העונה סיימה את הליגה במקום החמישי והעפילה בפעם הראשונה למפעלים האירופים במסגרת מוקדמות הליגה האירופית. בעונת 2015/2016 בליגה האירופית ניצחה בסיבוב המוקדמות השני את קבוצת שחטיור סליהורסק 0–3 בסיכום שני המפגשים, אך בסיבוב המוקדמות השלישי הפסידה לקבוצת בורוסיה דורטמונד 6–0 בסיכום שני המפגשים וכתוצאה מכך הודחה מהטורניר.
CSU קראיובה

מועדון כדורגל CSU קראיובה הוא מועדון כדורגל רומני, מהעיר קראיובה שברומניה. המועדון משחק בליגת העל הרומנית.
היסטוריה

המועדון נוסד בשנת 1948. בשנת 1964 העפיל לראשונה לליגת העל הרומנית. כעבור 10 שנים המועדון זכה באליפות הראשונה שלו. ב-19 בספטמבר 1973 הקבוצה רשמה את משחקה הראשון בזירה האירופית נגד פיורנטינה האיטלקית במסגרת גביע אופ"א.
בשנת 2011 המועדון הודיע על פירוק.
היסטוריה > הקמה מחדש

המועדון החל לשחק בעונת 2013/2014 בליגה הרומנית השנייה. בסוף העונה העפיל לליגת העל הרומנית.
בעונת 2014/2015 הקבוצה הגיעה לרבע גמר הגביע הרומני והפסידה לקבוצת סטיאווה בוקרשט.
ואקר אינסברוק (2002)

מועדון הכדורגל ואקר אינסברוק (בגרמנית: Fußballclub Wacker Innsbruck) הוא מועדון כדורגל אוסטרי, מהעיר אינסברוק שבאוסטריה. המועדון משחק בליגה האוסטרית הראשונה.
היסטוריה

המועדון נוסד ב-2002 בשם ואקר טירול, המועדון החליף 2 קבוצות שפעלו בתקופות קודמות והתפרקו: ואקר אינסברוק שפעלה משנת 1915 עד שנת 1999 וטירול אינסברוק שפעלה משנת 1993 עד שנת 2002.
בעונתו הראשונה 2002/2003 שיחק המועדון בליגה האוסטרית השלישית. בסוף העונה עלה לליגה האוסטרית השנייה. בעונת 2003/2004 הגיע לשלב שמינית גמר הגביע האוסטרי והפסיד לקבוצת גראצר א.ק.. בסוף העונה עלה לליגת העל האוסטרית.
המועדון שיחק בליגת העל האוסטרית 4 עונות ברציפות, מעונת 2004/2005 ועד עונת 2007/2008. בעונת 2004/2005 הפסיד בסיבוב הראשון של הגביע לקבוצת ראפיד וינה. בעונת 2005/2006 הגיע לשלב שמינית גמר הגביע והפסיד לקבוצת אוסטריה וינה. בשנת 2007 המועדון שינה את שמו לווקר אינסברוק. בסוף עונת 2007/2008 ירד לליגה השנייה.
המועדון שיחק בליגה השנייה 2 עונות. בעונת  2009/2010 הגיע לשלב שמינית גמר הגביע והפסיד לקבוצת אוסטריה לוסטנאו ובסוף העונה עלה לליגת העל האוסטרית. המועדון שיחק בליגת העל האוסטרית 4 עונות ברציפות מעונת 2010/2011 ועד עונת 2013/2014.
בעונות 2010/2011, 2011/2012 הגיע לשלב שמינית גמר הגביע  והפסיד לקבוצות אוסטריה וינה וגרודיג בהתאמה. בעונת 2012/2013 הגיע לשלב רבע גמר הגביע והפסיד לקבוצת רד בול זלצבורג. בעונת 2013/2014 הגיע לשלב 32 האחרונות בגביע והפסיד לקבוצת פאשינג. בסוף העונה ירד לליגה האוסטרית השנייה.
בעונת 2014/2015 הקבוצה הגיעה לשמינית גמר הגביע והפסידה לקבוצת רד בול זלצבורג.
שחקנים בולטים

צ'כיה תומאש אברהם
אוסטריה דריו דקוביץ'
אוסטריה פסקל גרינוולד
אוסטריה אלכסנדר האוזר
אוסטריה אנדראס הולצל
סורינאם סמואל קוהג'ו
אוסטריה יוליוס פרסטאלר
אוסטריה מרסל שרטר
אוסטריה אנדראס שרוט
צ'כיה מרטין שביינואה
סנט גאלן (כדורגל)

האצטדיון הביתי
מועדון כדורגל סנט גאלן הוא מועדון כדורגל מהעיר סנט גאלן שבקנטון סנט גאלן בשווייץ. המועדון משחק בליגת העל השווייצרית. בשנת 2008 המועדון עבר לשחק באצטדיון החדש.
המועדון נוסד בשנת 1879 והוא מועדון הכדורגל הוותיק ביותר בשווייץ. המועדון זכה בשתי אליפויות ובגביע השווייצרי פעם אחת והגיע לגמר הגביע 4 פעמים נוספות. כמו כן, זכה בגביע הליגה השווייצרית פעם אחת.
היסטוריה

בשנת 1945 העפיל לראשונה לגמר הגביע השווייצרי והפסיד לקבוצת יאנג בויז ברן. בשנת 1969 זכה בפעם היחידה בגביע השווייצרי לאחר ניצחון במשחק הגמר על קבוצת AC בלינצונה. בעונת 1969/1970 שיחק לראשונה במפעלים האירופאיים במסגרת גביע אירופה למחזיקות גביע. בסיבוב הראשון ניצח את קבוצת בולדקלובן פרם מדנמרק. בשמינית הגמר הפסיד לקבוצת לבסקי סופיה מבולגריה והודח מהטורניר.
בשנת 1977 הגיע לגמר הגביע השווייצרי והפסיד לקבוצת יאנג בויז ברן. בשנת 1978 זכה בפעם היחידה בגביע הליגה השווייצרית לאחר ניצחון במשחק הגמר על קבוצת גראסהופרס ציריך. בשנת 1982 הגיע לגמר גביע הליגה השווייצרית והפסיד לקבוצת אראו.
בעונת 1982/1983 סיים במקום השלישי בליגה ובעונת 1983/1984 שיחק לראשונה בגביע אופ"א. בסיבוב הראשון הפסיד לקבוצת רדניצ'קי ניש מסרביה והודח מהטורניר. בעונת 1985/1984 סיים במקום הרביעי בליגה ובעונת 1986/1985 שיחק בפעם השנייה בגביע אופ"א. בסיבוב הראשון הפסיד לקבוצת אינטר מילאנו מאיטליה והודח מהטורניר.
בשנת 1998 הגיע לגמר הגביע השווייצרי והפסיד לקבוצת לוזאן. בעונת 1999/2000 זכה באליפות שווייץ ובעונת 2000/2001 המועדון שיחק בפעם הראשונה בליגת האלופות. בסיבוב המוקדמות השלישי הפסיד לקבוצת גלאטסראיי מטורקיה ועבר לשחק בגביע אופ"א. בסיבוב הראשון ניצח את קבוצת צ'לסי מאנגליה. בסיבוב השני הפסיד לקבוצת קלאב ברוז' מבלגיה והודח מהטורניר.
בעונת 2001/2000 סיים במקום השני בליגה ובעונת 2002/2001 שיחק בגביע אופ"א. בסיבוב המוקדמות ניצח את קבוצת פליסטר ממקדוניה. בסיבוב הראשון ניצח את קבוצת סטיאווה בוקרשט מרומניה. בסיבוב השני הפסיד לקבוצת פרייבורג מגרמניה והודח מהטורניר.
בעונת 2013/2012 סיים במקום השלישי בליגה ובעונת 2014/2013 שיחק בליגה האירופית. בשלב הפלייאוף ניצח את קבוצת ספרטק מוסקבה מרוסיה והעפיל לשלב הבתים. בשלב הבתים הוגרל לבית הכולל את הקבוצות ולנסיה, סוונסי סיטי וקובאן קרסנודאר, וסיים את הבית במקום האחרון והודח מהטורניר.
תארים

אליפות שווייץ: (2)
(1904, 2000)
הגביע השווייצרי: (1)
(1969)
גביע הליגה השווייצרית: (1)
(1978)
הישגים באירופה

גביע אירופה למחזיקות גביע :
שמינית גמר (1): 1969/1970
שחקנים בולטים

שווייץ איבן דל סנטו
שווייץ טרנקילו ברנטה
שווייץ אורס פישר
צ'ילה איבן זמורנו
שווייץ מרק זלבגר
משחק וידאו מבוסס מיקום גאוגרפי

צעירים יפנים מגיעים בהמוניהם לפארק סטאגאיה בטוקיו, שהיה PokéStop במשחק "פוקימון גו", במהלך שיא הפופולריות של המשחק, יולי 2016
משחק וידאו מבוסס מיקום גאוגרפי (באנגלית: Geolocation-based video game) הוא סוג של משחק וידאו בו המשחק מתפתח ומתקדם על סמך המיקום של השחקן בעולם האמיתי.
משחקי הווידאו מהסוג הזה הם משחקי מובייל שעושים שימוש בטכנולוגיית ה-GPS המובנית במכשירים הניידים שברשותם על מנת לגלות מה המיקום הגאוגרפי של השחקן בעולם האמיתי, או באמצעות טכנולוגיות אחרות מבוססות מיקום. משחקים מהסוג הזה מטשטשים את הגבולות בין העולם הווירטואלי לעולם האמיתי, ומאפשרים לשחקנים לחקור את הסביבה הפיזית בה הם נמצאים, ולקיים אינטראקציות עם אלמנטים וירטואליים שונים.
לעיתים רבות משחקים מהסוג הזה עושים גם שימוש במפות מדויקות אמיתיות של האזור בעולם האמיתי בו השחקן נמצא.
לרוב משחקים מהסוג הזה מעודדים את השחקנים לחקור את הסביבה בה הם נמצאים, ולעסוק בפעילות גופנית תוך כדי המשחק.
אחד מהמשחקים הפופולריים ביותר מהסוג הזה הוא המשחק "פוקימון גו".
היסטוריה

הקונספט של משחקים מבוססי מיקום גאוגרפי, אשר הפך אפשרי הודות לפופולריות העצומה של הטלפונים החכמים במהלך העשור הראשון והעשור השני של המאה ה-21, קיבל השראה רבה מאפליקציות מבוססות מיקום פופולריות, כמו אפליקציות גאוקשינג ואפליקציות אחרות למכשירים הניידים אשר מבוססות מיקום. אחד מהמשחקים הראשונים מהסוג הזה שזכה לתשומת לב ניכרת היה המשחק "אינגרס" שיצא לשווקים בשנת 2012 והסתמך על המיקומים בעולם האמיתי בהם השחקן היה ממוקם כמוקדי עניין במשחק עצמו. המשחק עודד את השחקנים לחקור את האזור שבו הם נמצאים ולשתף פעולה עם שחקנים אחרים.
בשנת 2016 יצא לשווקים המשחקים "פוקימון גו" שהפך די מהר לתופעה עולמית ואשר בו השתתפו מיליוני שחקנים מכל רחבי העולם. המשחק "פוקימון גו" שילב טכנולוגיית מציאות רבודה (AR) עם משחק מבוסס-מיקום גאוגרפי, ואיפשר לשחקנים ללכוד יצורי פוקימון וירטואליים במיקומים שונים בעולם האמיתי. הצלחת המשחק תרמה רבות לעלייה בפופולריות של הקונספט של משחקים וידו אשר מבוססים על מיקום גאוגרפי והיוותה את מקור ההשראה העיקרי לפיתוח של משחקים דומים בשנים הבאות.
מכניקת משחק

משחקי וידאו המבוססים על מיקום גאוגרפי עושים לרוב שימוש בטכנולוגיית ה-GPS המובנית במכשיר הנייד או בטכנולוגיות אחרות מבוססות מיקום על מנת לעקוב אחר התנועה של השחקן בעולם הפיזי. במשחקים רבים מהסוג הזה השחקנים עשויים להידרש לבקר במיקומים ספציפיים בעולם האמיתי על מנת להתקדם במשחק, לאסוף פריטים וירטואליים או לעסוק בפעילויות שונות אשר חיוניות להתקדמות במשחק. לעיתים רבות מדובר באנדרטאות, פארקים ציבוריים או מקומות בולטים אחרים שנמצאים בקרבת המיקום בו נמצא השחקן.
בנוסף, לעיתים רבות משחקים מהסוג הזה מסתמכים גם על שימוש בטכנולוגיית מציאות רבודה על מנת להציג אובייקטים או דמויות וירטואליות על פני הסביבה האמיתית - אפקט הנוצר באמצעות המצלמה שנמצאת במכשיר הנייד של השחקן.
חוקיות

הפופולריות של משחקים מסוימים מהסוג הזה, כמו פוקימון גו, תרמו בין היתר לכך שאטרקציות ובתי עסק מסוימים בעולם האמיתי זכו לעלייה בכמות המבקרים והלקוחות שמשחקים במשחקים הללו, והדבר התקבלו לרוב לטובה ידי המקומיים, ובמיוחד על ידי בתי העסק המקומיים. עם זאת, חלק מהמשחקים מהסוג הזה עלולים גם להוביל את השחקנים בטעות להגיע בהמוניהם למיקומים בבעלות פרטית, או לגרום לגודש של מבקרים לא רצוי במיקומים מסוימים בעולם האמיתי אשר עשויים לגרום לבעיות שונות.
במהלך שיא הפופולריות של המשחק פוקימון גו היו מספר מקרים שזכו לכיסוי תקשורתי נרחב בהם שחקני פוקימון גו הגיעו לאזורים שנמצאים בבעלות פרטית והיוו מטרד עבור אותו האנשים, ובעקבות כך מפתחי המשחקי היו חייבים להסיר את אותם המיקומים מהמשחק. חברת Niantic, שפיתחה את המשחק, התנערה בתנאי השירות של המשחק מכל אחריות לפעולויות שמבוצעות על ידי השחקנים במיקומים אליהם הם יגיעו במסגרת המשחק, בטענה שהשחקנים הם האחראים במקרים של הסגת גבול, ולא החברה.
בארצות הברית בית המשפט הפדרלי קבע כי הדרישה של מחוז ויסקונסין ממפתחי משחקים מבוססי מיקום גאוגרפי לקבל אישורים לפעילות מהסוג הזה במחוז ויסקונסין היא לא חוקתית.